**VAKT I STORMKIOSKEN**

Alle fotballag får tildelt 1 uke (eller 2 uker for lag med mange spillere) hver hvor de har ansvar for Stormkiosken.

Kiosken skal være åpen hver kampdag fra ½ time før første kamp starter, og stenges etter pausen i kveldens siste kamp.

Normalt er det kamper fra mandag til torsdag, men det kan også være kamper på fredag, lørdag og søndag i enkelte uker. Laget som har ansvar for kiosken skal stille kioskvakter alle dager det er kamper.

Kampoppsett for alle banene på Storm finnes på kampkalenderen i høyre kolonne på siden til Stormkiosken. Lagene som har kioskvakt har ansvar for å følge med på kampoversikten for å se hvilke dager og til hvilke tider det er kamper.

Laget som har kioskvakt skal ta med dette til kiosken:  
\*Vaffelrøre hver dag  
\*Sørge for at det er kake hver dag

Det kan til tider være travelt i kiosken, og det er derfor en fordel å være to stk. Barn må gjerne hjelpe til, men det må være en voksen som er ansvarlig. Fordel gjerne oppgavene slik at noen har kioskvakt og noen baker/lager vaffelrøre.

De som har kioskvakt har også ansvar for at baneområdet er ryddig. Ta på en gul vest og ta en runde og plukk søppel på området. Søplesekker skiftes ved behov.

Nøkler og vekslepenger hentes hos Monica Johansen i Håvundvegen 132 på søndag/mandag og omsetningen leveres til Monica hver kveld. Nøkler og vekslepenger leveres til nestemann på lista i løpet av uka og til Monica i slutten av uka.